

**DAUGAVPILS VALSTSPILSĒTAS PAŠVALDĪBAS DOME**

K. Valdemāra iela 1, Daugavpils, LV-5401, tālr. 65404344, 65404399, 65404321

e-pasts: info@daugavpils.lv www.daugavpils.lv

Daugavpilī

**SOCIĀLO JAUTĀJUMU KOMITEJAS SĒDES**

**PROTOKOLS**

2025.gada 6.martā **Nr.1**

Sēde sasaukta: plkst. 1300

Sēde atklāta: plkst. 1300

Sēdes veids:kārtējā, atklāta

Sēdes laikā tiek veikts audioieraksts

**Sēdi vada:**

Daugavpils valstspilsētas pašvaldības domes Sociālo jautājumu komitejas priekšsēdētāja Nataļja Kožanova

**Sēdē piedalās komitejas locekļi:**

Līvija Jankovska

Jānis Lāčplēsis

Viktorija Sporāne-Hudojana

Ivars Šķinčs

Dmitrijs Valainis

Aleksejs Vasiļjevs

Daugavpils valstspilsētas pašvaldības administrācijas darbinieki: V.Pavloviča, M.Dimitrijeva, I.Šalkovskis

**Sēdi protokolē:**

Daugavpils pašvaldības centrālās pārvaldes Lietvedības un saimnieciskā nodrošinājuma nodaļas Lietvedības pārzine – I.Lauska

**Darba kārtība:**

1. Par līdzfinansējuma piešķiršanu no Daugavpils valstspilsētas pašvaldības pamatbudžeta apakšprogrammas „Sabiedrisko organizāciju atbalsta fonds”.

**1.**

**Par līdzfinansējuma piešķiršanu no Daugavpils valstspilsētas pašvaldības**

**pamatbudžeta apakšprogrammas „Sabiedrisko organizāciju atbalsta fonds”**

Ziņo Daugavpils pašvaldības centrālās pārvaldes Sabiedrisko attiecību un tūrisma departamenta Sabiedrisko attiecību nodaļas vadītājas vietniece V.Pavloviča.

I.Šķinčs jautā, cik liels ir atlikums?

V.Pavloviča atbild, atlikums kopā ir 4585,00 *euro*.

I.Šķinčs jautā, vai Daugavpils neredzīgo biedrībai, kura saņēma atteikumu, tika sniegts atbalsts vai skaidrojums, ka varētu savu pieteikumu noformēt savādāk, lai saņemtu finansējumu?

V.Pavloviča atbild, ka atbildes vēstules tiks izsūtītas pēc domes sēdes. Šī biedrība katru gadu iesniedz vienādu pieteikumu, kuru nevar atbalstīt.

N.Kožanova papildina, ka ir bijusi sapulce, kurā viss tika izskaidrots. Pagājušajā gadā tika nosūtīta atteikuma vēstule par neatbilstību nolikumam, bet pieteikums nemainās.

I.Šķinčs jautā, vai biedrība šogad vēl var labot pieteikumu un iesniegt atkārtoti?

V.Pavloviča atbild, ka pieteikumu nevar iesniegt, bet vēl var pieteikties uz braucienu.

A.Vasiļjevs papildina, ka ir biedrības, kuras katru gadu iesniedz nemainīgus pieteikumus. Biedrībām tiek skaidrots, ka uz komunālajiem maksājumiem nevar saņemt finansējumu.

I.Šķinčs piedāvā piezvanīt biedrību kontaktpersonām un izskaidrot noteikumus.

A.Vasiļjevs piebilst, ka biedrībām noteikumi tiek skaidroti gan tiekoties, gan zvanot, gan rakstiski, bet situācija nemainās.

A.Vasiļjevs lūdz atsevišķi sazināties ar biedrību un piedāvāt pieteikties brauciena finansējumam.

V.Sporāne-Hudojana nebalso par lēmuma projekta 1.punkta 1.21. un 1.22.apakšpunktu saskaņā ar likumu „Par interešu konflikta novēršanu valsts amatpersonu darbībā”.

N.Kožanova aicina deputātus balsot par lēmuma projekta atbalstu un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Atklāti balsojot: „par” – 7 (L.Jankovska, N.Kožanova, J.Lāčplēsis, V.Sporāne-Hudojana, I.Šķinčs, D.Valainis, A.Vasiļjevs), „pret” – nav, „atturas” – nav, **Sociālo jautājumu komiteja nolemj:**

atbalstīt lēmuma projektu „Par līdzfinansējuma piešķiršanu no Daugavpils valstspilsētas pašvaldības pamatbudžeta apakšprogrammas „Sabiedrisko organizāciju atbalsta fonds”” un virzīt izskatīšanai Finanšu komitejas sēdē un Daugavpils valstspilsētas pašvaldības domes sēdē.

Jautājuma ziņotāja Daugavpils valstspilsētas pašvaldības domes sēdē noteikta Sociālo jautājumu komitejas priekšsēdētāja N.Kožanova.

Sēde slēgta plkst. 1308

Sociālo jautājumu

komitejas priekšsēdētāja  /*personiskais paraksts*/ N.Kožanova

Protokoliste:

Daugavpils pašvaldības centrālās pārvaldes

Lietvedības un saimnieciskā nodrošinājuma nodaļas

Lietvedības pārzine /*personiskais paraksts*/ I.Lauska